钦定古今图书集成/理学汇编/经籍典/第138卷 > 《汉韩婴诗外传二》 > 《小弁》
## 钦定古今图书集成/理学汇编/经籍典/第138卷 > 《汉韩婴诗外传二》 > 《小弁》

孔子侍坐于季孙，季孙之宰通曰：“君使人假马，其与
之乎？”孔子曰：“吾闻君取于臣谓之取，不曰假。”季孙悟，
告宰通曰：“今以往，君有取谓之取，无曰假。”孔子曰：“‘正
假马之言，而君臣之义定矣’。《论语》曰：‘必也正名乎’。《诗》
曰：‘无易由言’。名正也。